Cantina Wine Bar & Italian Kitchen ร้านอาหารอิตาเลียนเล็ก ๆ ที่ซอยอารีย์สัมพันธ์ 3 ร้านนี้ไม่ได้มีดีเฉพาะแค่ไวน์ที่หลากหลาย อาหารอิตาเลี่ยนร้านนี้บอกได้เลยว่ารสชาติแบบอิตาเลียนจริงแท้แน่นอน

ร้านนี้ให้บรรยากาศเหมือนในหนังฝรั่งที่เราเคยเห็นกันที่แบบอากาศหนาว ๆ หิมะตกแล้วเดินเข้ามาหลบในร้านผิงไฟอุ่น ๆ จิบไวน์เพลิน ๆ เม้าท์มอยกันไปอะไรประมาณนั้นเลย ยิ่งเจ้าของร้านเป็นชาวอิตาเลี่ยนด้วยแล้ว กลิ่นอายของการจัดร้านการดีไซส์ไม่หนีไปจากอิตาเลี่ยนแน่นอน

ใครเป็นคอไวน์ไม่ควรพลาดด้วยประการทั้งปวง ร้านนี้มีไวน์จากหลากหลายที่ทุกมุมโลก แถมยังมีไวน์ที่ทางครอบครัวของคุณแมทเจ้าของร้านปลูก บ่ม หมัก เองที่อิตาลี่ด้วย แต่ถ้าใครไม่ถนัดแนะนำว่าอาหารอิตาลี่ร้านนี้รสชาติดีน่าลิ้มลองมากแถมรสชาติถูกปากเราซะด้วยโดยเฉพาะพิซซ่าถือว่าเด็ดควรค่าแก่การสั่ง เมนูพิซซ่าของเราวันนี้เป็น Mascapone half Diavola Pizza(520++) แต่ถ้าไม่อยากกิน half แบบนี้แนะนำว่าสั่ง Mascapone Pizza เลยแล้วจะชอบเหมือนเรา 

ส่วนจานพาสต้าบอกเลยว่าเส้นพาสต้าทุกชนิดเป็นเส้นสดทำเองทุกอย่างเมนูวันนี้เป็นเมนูพิเศษประจำสัปดาห์คือ Black ink seafood pasta(490++) จานนี้รสชาติเอาใจคนไทยนิดนึงด้วยความเผ็ดพอประมาณ เส้นนุ่ม ๆ กับกลิ่นหอม ๆ ของ seafood บอกเลยอยากจะสั่งเพิ่มอีกจาน

ใครที่ชอบเมนูออกแบบครีม ๆ ชีส อยากให้ลอง Risoto Salsicacia & funghi(330++) จานนี้เป็นข้าวแบบอิตาเลี่ยนผัดข้น ๆ ด้วยชีส แล้วก็ไวน์ขาว เมนูนี้เพื่อนที่ไปด้วยชอบเป็นพิเศษ

ส่วนใครที่จิบไวน์เพลิน ๆ แนะนำให้สั่ง Mixed plate(490++) มาทานควบคู่ไปด้วย จานนี้เต็มไปด้วยชีสต่าง ๆ และซาลามี่ แต่ถ้าใครไม่ชอบชีส หรือไม่ไม่เคยทานซาลามี่จานนี้อาจจะไม่เหมาะเท่าไหร่

ปิดท้ายด้วย Ice cream cheese cake(140++) ที่แสนอร่อย ปกติเรามักจะกินแต่ที่เป็นเค้ก แต่ร้านนี้เป็นไอศครีมเป็นของหวานแสนอร่อยที่หลาย ๆ คนมาต้องสั่ง 

สำหรับเพื่อน ๆ ที่ชื่นชอบอาหารอิตาเลี่ยน หรือใครอยากลองอาหารอิตาเลี่ยนแบบออริจินัล ลองมาร้านนี้ดู ร้านอยู่ที่ซอยอารีย์สัมพันธ์ 3 หัวมุมถนนเลย ใครขับรถมาเอาไปจอดได้ที่ซอย 2 มีที่จอดรถสะดวกสบาย